CELEX: 62013CN0260
Language: lt
Date: 2013-05-13 00:00:00
Title: Byla C-260/13: 2013 m. gegužės 13 d. Verwaltungsgericht Sigmaringen (Vokietija) pateiktas prašymas priimti prejudicinį sprendimą byloje Sevda Aykul prieš Badeną-Viurtembergą

29.6.2013   
            
            
               LT
            
            
               Europos Sąjungos oficialusis leidinys
            
            
               C 189/14
            
         2013 m. gegužės 13 d.Verwaltungsgericht Sigmaringen (Vokietija) pateiktas prašymas priimti prejudicinį sprendimą byloje Sevda Aykul prieš Badeną-Viurtembergą
   
   (Byla C-260/13)
   2013/C 189/28
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Verwaltungsgericht Sigmaringen
   
   
      Šalys pagrindinėje byloje
   
   
      Pareiškėja: Sevda Aykul
   
      Atsakovas: Badenas-Viurtembergas
   
      Prejudiciniai klausimai
   
   
               1.
            
            
               Ar atsižvelgiant į Direktyvos 2006/126/EB (1) 2 straipsnio 1 dalyje nustatytą valstybių narių išduodamų vairuotojo pažymėjimų tarpusavio pripažinimo pareigą draudžiama nacionalinė Vokietijos Federacinės Respublikos nuostata, pagal kurią teisė naudotis užsienyje išduotu vairuotojo pažymėjimu Vokietijoje administracine tvarka panaikinama atgaline data, kai užsienyje išduoto vairuotojo pažymėjimo savininkas su šiuo pažymėjimu vairuoja transporto priemonę Vokietijoje apsvaigęs nuo neteisėtų narkotinių medžiagų ir todėl pagal atitinkamas Vokietijos nuostatas negali daugiau vairuoti?
            
         
               2.
            
            
               Jei atsakymas į pirmąjį klausimą būtų teigiamas, ar tai taip pat taikoma, kai užsienio valstybė žino apie šį vairavimą apsvaigus, bet nesiima veiksmų, o užsienyje išduoto vairuotojo pažymėjimo savininkas ir toliau kelia grėsmę?
            
         
               3.
            
            
               Jei atsakymas į pirmąjį klausimą būtų neigiamas, ar Vokietijos Federacinė Respublika gali numatyti, kad teisės vėl naudotis užsienyje išduotu vairuotojo pažymėjimu Vokietijoje grąžinimas priklauso nuo nacionalinių reikalavimų, nustatytų tokiam grąžinimui, įvykdymo?
            
         
               4.
            
            
               
                           a)
                        
                        
                           Ar Direktyvos 2006/126/EB 11 straipsnio 2 dalyje nustatyta išlyga dėl baudžiamosios teisės ir policijos įstatymų teritorinio galiojimo principo laikymosi pateisina valstybės narės, kitos, nei pažymėjimą išdavusi valstybė narė, veiksmus pagal teisės aktus, susijusius su vairuotojo pažymėjimais ? Ar, pavyzdžiui, ši išlyga leidžia panaikinti teisę naudotis vairuotojo pažymėjimu Vokietijoje atgaline data, taikant prevencinę baudžiamosios teisės priemonę?
                        
                     
                           b)
                        
                        
                           Jei atsakymas į ketvirtojo klausimo a dalį būtų teigiamas, ar, atsižvelgiant į pripažinimo pareigą, grąžinti teisę naudotis užsienyje išduotu vairuotojo pažymėjimu Vokietijoje kompetentinga valstybė narė, kuri skyrė prevencinę priemonę, ar pažymėjimą išdavusi valstybė narė?
                        
                     
         
      (1)  2006 m. gruodžio 20 d. Europos Parlamento ir Tarybos direktyva 2006/126/EB dėl vairuotojo pažymėjimų (OL L 403, p. 18).